cyanic-selkie/wikianc huggingface dataset:
Victoria Park (Øst-London)
Nyere tid
Sommerstid spilles cricket om kveldene i parkens tre gjerder, organisert av Victoria Park Community Cricket League. Parken har også et populært cricket nett, inndelt i tre avdelinger, som er gratis å bruke til alle tider. Det ble forbedret til en høyere standard i slutten av 2005, finansiert gjennom en gave fra England and Wales Cricket Board.
Parken er åpen daglig fra klokken 6 om morgenen til kvelden.
Patrick Hausding
Patrick Hausding (født 9. mars 1989) er en tysk stuper, som for det meste konkurrerer i 3 meter springbrett. Han vil representere Tyskland under Sommer-OL 2012 i London, der han ble kvalifisert via EM i stuping 2011. Han har sølv i 10 meter synkronstup sammen med Sascha Klein fra Sommer-OL 2008.
Under Sommer-OL 2020 i Tokyo som ble arrangert i 2021, ble han nummer 21 på 3 meter og tok bronse på 3 meter synkron.
Akira Amano
Akira Amano (天野 明) er en japansk mangategner kjent for å tegne shōnen mangaserien Reborn!.
Ungdommen har livets rett
Ungdommen har livets rett (originaltittel: Cynthia) er en amerikansk spillefilm fra 1947 med Elizabeth Taylor i hovedrollen som handler om en overbeskyttet jente som benytter musikk som et middel for å oppnå sin uavhengighet.
Redenção
Redenção kan vise til:
Yeoh Ken Nee
Yeoh Ken Nee (født 30. april 1983) er en malaysisk stuper, som for det meste konkurrerer i 3 meter springbrett. Han vil representere Malaysia under Sommer-OL 2012 i London, der han ble kvalifisert via Asia Diving Cup.
Holger Stjern
Holger Stjern (født 3. august 1888 i Åfjord, død 19. januar 1968) var en norsk politiker for Bondepartiet.
Stjern gikk på Skjetlein landbruksskole i 1911. Fra 1916 var han gårdbruker av yrke, med drift av sag- og møllebruk, og eget kraftverk frem til 1948.
Stjern var medlem av Stoksund kommunestyre fra 1928 til 1955. Fra 1931 til 1955, avbrutt av krigsårene med naziordfører, var han ordfører og medlem av fylkestinget. I 1950 var han formann i fylkestinget. I periodene 1945–1949 og 1950–1953 var han varamann til Stortinget, etter at Nils Trædal døde ble han Trædals etterfølger fra 12. oktober 1948. Han var medlem av blant annet Sjøfarts- og fiskerikomiteen.
I tillegg til andre verv var han også medlem av styret i AS Fosenferja, seinere Fosen Trafikklag. Han var en pådriver for etablering av bilferje over Trondheimsfjorden mellom Fosen og Trondheim, nærmere bestemt Vanvikan og Skansen. I 1955 ble MF «Fosenferja» den første ferja i sambandet. 1958 fikk Stjern bilferja MF «Holger Stjern» oppkalt etter seg. Dette var den andre ferja i ferjesambandet Skansen–Vanvikan.
Mbeya lufthavn
En ny, større flyplass, Songwe lufthavn, betjener også Mbeya, og ble åpnet i desember 2012. Den ligger rundt 25 km vest for byen.
Redenção (Ceará)
Redenção er en kommune i delstaten Ceará i nordøstregionen av Brasil.
Feldenkraismetoden
Det er lite empirisk forskning på metoden. Noen studier har konkludert med at feldenkraisbehandling ikke har noen medisinsk effekt utover placebo. Andre studier indikerer at metoden kan ha en noe bedre effekt enn tradisjonell fysioterapi når den anvendes i smertebehandling for plager knyttet til muskel-skjelettsystemet.
Bakgrunn og innhold
Behandlingsformen ble utviklet av den russisk-israelske ingeniøren Moshe Feldenkrais (1904 - 1984). Utøvere av feldenkrais påstår at metoden vil forbedre fysisk funksjon og å utvikle elevens bevisstgjøring om eget bevegelsesmønster.
Moshe Feldenkrais hevdet at ved å forbedre en persons såkalte «kinestetiske sans» og «proprioceptiske selvbevissthet» om sin egen bevegelse kunne lede til økt funksjon og mykhet i bevegelsesapparatet. Feldenkraismetoden er derfor en pedagogisk bevegelsesform hvor det å relære er regnet som viktig, ikke å bli manipulert. Innen Feldenkrais blir det regnet som viktig å innstudere en andre bevegelsesmåter gjennom langsomme repetisjoner for å tillate at denne å bli en del av det normale bevegelsesmønsteret. Som individuelle timer kan disse bevegelsene bli utført på benk med en praktiserende lærer (dette kalles FI: funksjonell integrasjon). Her bruker Feldenkraispedagogen berøring for å veilede en person gjennom bevegelser.
ATM (Awareness Through Movement) En feldenkraispedagog veileder en gruppe gjennom en serie bevegelser. Leksjonene består som regel av lette bevegelser som gradvis utvikles i omfang og kompleksitet, og de er laget slik at deltakerne kan bli mer bevisste på sine vaner og faste mønstre.
Individuelle timer med feldenkraismetoden kalles av utøverne FI (Functional Integration). Her bruker Feldenkraispedagogen berøring for å veilede en person gjennom bevegelser. Teknikken har som mål å hjelpe personen til å oppleve forbindelsene mellom ulike deler av kroppen og til å lære å bevege seg friere uten overflødig kraft-bruk.
Per-Erik Alcén
Per-Erik «Pekka» Alcén (født 2. november 1959) er en svensk målvaktstrener i ishockey, som siden 2008 har jobbet for Norges herrelandslag i ishockey.
Alcén har tidligere vært målvaktstrener for den svenske klubben Brynäs IF, hvor han blant annet har hjulpet Jacob Markström, Anders Lindbäck och Eddie Läck til National Hockey League.
11. mars 2012, midt under den første kvartfinalekampen i den svenske Elitserien, fikk Alcén hjerteinfarkt. Han overlevde og ble skrevet ut av sykehus, men gikk allikevel glipp av Ishockey-VM dette året.
M0n0wall
m0n0wall er en brannmur som er basert på FreeBSD. Programvaren kan kjøres fra Compact Flash kort, CD-ROM og harddisk. Det kan kjøres på en rekke systemer bl.a. Netgate, Logic Supply og vanlige PC-er. PC versjonen kan startes fra en Live CD og en diskett for lagring av innstillinger eller installeres på harddisk.
Reriutaba
Reriutaba er en kommune i delstaten Ceará i nordøstregionen av Brasil.
Leikny
Leikny er et norsk kvinnenavn med opphav i de norrøne ordene leikr, «lek», og nýr, «ny» eller «ung». Leikný var den norrøne formen av navnet.
Solveig Sundbø Abrahamsen
Solveig Sundbø Abrahamsen (født 13. september 1963 i Flatdal) er en norsk politiker (H). Hun var fast møtende vararepresentant til Stortinget 2013–2017 (vararepresentant for statsråd Torbjørn Røe Isaksen) og medlem av Stortingets finanskomité. Ved stortingsvalget i 2017 ble hun valgt inn som fast stortingsrepresentant for Telemark. Hun er medlem av Stortingets transport- og kommunikasjonskomité.
Leikny
Utbredelse
Leikny er et sjeldent navn.
Solveig Sundbø Abrahamsen
Hun var ordfører i Seljord kommune i Telemark fra 2007 til 2013. Abrahamsen er lærerutdannet, og var Seljords første kvinnelige ordfører.
Leikny
Utbredelse
Tabellen nedenfor gir en detaljert oversikt over populariteten til fornavnet Leikny i noen av de landene hvor statistikk er tilgjengelig.
Kjente personer med navnet
Personene i listen er ordnet kronologisk etter fødselsår.
Judo under Sommer-OL 1964 – 80 kg menn
80 kg for menn i judo under Sommer-OL 1964 i Tokyo ble arrangert i oktober 1964 på Nippon Budokan.
Elimineringsrunde
Gruppe A
Gruppe B
Gruppe C
Gruppe D
Gruppe E
Gruppe G
Gruppe H
Chris Colwill
Chris Colwill (født 11. september 1984 i Brandon i Hillsborough County i Florida) er en amerikansk stuper, som for det meste konkurrerer i 3 meter springbrett. Han vil representere USA under Sommer-OL 2012 i London, der han ble kvalifisert via FINA Diving World Cup.
Ernst Thälmann-øya
Ernst Thälmann-øya (tysk Ernst-Thälmann-Insel, spansk Cayo Ernesto Thaelmann) er en 15 km lang og 500 m bred øy i Svinebukta på den Cubanske sydkysten.
Øya har rikt utviklede revformasjoner med stor biodiversitet og dyrelivet på øya omfatter flere truede arter. Videre har den omfattende, urørte strender. Den er ubebodd, men besøkes fra tid til annen av turister. I 1998 ble øya sterkt rammet av orkanen «Mitch».
Øya ble gitt som gave av Fidel Castro til Den tyske demokratiske republikk i 1972, og oppkalt etter kommunisten Ernst Thälmann, som var leder av KPD under Weimarrepublikken. Castros gave har alltid blitt sett mer som en symbolsk gest enn som en reell avståelse, og Tyskland har etter gjenforeningen i 1990 ikke gjort krav på området.
Oncocephalini
Oncocephalini er en gruppe med biller som tilhører familiegruppen bladbiller (Chrysomelidae). Både larvene og de voksne (imago) er planteetere.
Utseende
Nokså små, firkantede bladbiller, gjerne brunlige eller grønne. Hodet er fremstrakt, antennene forholdsvis kraftige, rundt halve kroppslengden. Kroppsformen er karakteristisk firkantet, dekkvingene oftest tvert avkuttet bak, noen ganger med siderettede fliker. Pronotum er forholdsvis lite, rundet, mye smalere enn dekkvingene. Beina er slanke og middels lange.
Levevis
Larvene er bladminerere på enfrøbladete planter. I alle fall én art kan gjøre skade på ingefær og gurkemeie
Utbredelse
Gruppen er utbredt i Sørøst-Asia.
Systematisk inndeling
Hispinae inkluderer noen ganger gruppen (underfamilien) skjoldbiller, da som stammen Cassidini, i denne oversikten er den holdt utenfor, og plassert inn i som søstergruppen skjoldbiller. Andre klassifikasjoner plasserer denne gruppen (som Hispini) som en undergruppe av skjoldbillene.
Kjetil Dreyer
Kjetil Andreas Dreyer (født 1980) er en norsk vaksinemotstander, aktivist og bedriftsleder innen nettverkssalg og nettsalg av helsekost relatert til alternativ behandling-bransjen. I 2009 ledet han en ad hoc-gruppe som arbeidet mot svineinfluensavaksine. I 2013 grunnla og ledet han bevegelsen «Barnevernsaksjonen - folkeaksjonen med hånden på hjertet». Han har uttalt seg positivt til QAnon som sprer høyreorientert konspirasjonsteori.
Næringsvirksomhet
Dreyer fullførte en bachelor i markedsføring og business ved Handelshøyskolen BI i 2004 der han studerte varehandel og ledelse. Han etablerte seg i nettverksbransjen på 2000-tallet, og kjøpte i 2001 nettstedet networkmarketing.no. I 2007 stiftet han selskapet Quality Seminars sammen med brødrene Øystein og Anders. Her arrangerte de konferanser i Norge for nettverksbransjen med internasjonale foredragsholdere, deriblant Tim Sales, Cynthia Kersey, Charles King og Robert O. Young. Selskapet ble slått konkurs i 2009. Dreyer har selv deltatt i enkelte nettverksselskaper, deriblant ACN og Synergy WorldWide.
Siden 2007 har han vært eier av nettbutikken Altshop.no  med fokus på salg av såkalte alternative helseprodukter og kosttilskudd, og i 2017 ble Natur.no opprettet under hans eie.
Dreyer er tidligere kritisert for selskapets salg av kolloidalt sølvvann, hvilket skulle erstatte en eventuell svineinfluensavaksine. I 2015 sendte Forbrukerombudet et skriftlig pålegg til Altshop om å endre ulovlig markedsføring av kolloidalt sølv. Altshop Norge AS ble meldt konkurs 13. november 2017.
I 2017 satte Dreyer i gang et prosjekt i Brasil der det skulle bygges hytter og fasiliteter for rekreasjon.
Legemidler
Dreyer ble kjent for sin motstand mot svineinfluensavaksinen Pandemrix, som ble brukt under pandemiberedskapen i 2009. Han sto bak «vaksineaksjonen.no» der aksjonen i sin tid med Dreyer i spissen og sammen med Hans Kristian Gaarder gikk til anmeldelse av Folkehelseinstituttet i 2009 og krevde også revidert innsyn i FHI sine regnskaper tilknyttet svineinfluensa håndteringen og meningokokk-vaksinen spesifikt. Dreyer opptrådte i media i sammenhengen i 2009 sammen med sitt team, blant annet i debatt med helseminister Bent Høie og lege Steinar Madsen. Det medførte litt senere også kritisk søkelys på hans eget salg av blant annet kolloidalt sølv som kosttilskudd.
Dreyer er motstander av at barnevaksinasjonsprogrammet skal gjøres obligatorisk og for fritt helsevalg.
Illja Kvasja
Illja Olehovytsj Kvasja, ukrainsk Ілля Олегович Кваша (født 5. mars 1988) er en ukrainsk stuper, som for det meste konkurrerer i 3 meter springbrett. Han vil representere Ukraina under Sommer-OL 2012 i London, der han ble kvalifisert via FINA Diving World Cup. Han har bronse fra Sommer-OL 2008.
Kjetil Dreyer
Legemidler
Dreyer har også kritisert farmasøytisk industri generelt. Han utga boken Dødelige Bivirkninger - Bekjennelser fra en legemiddeldirektør, skrevet av John Virapen, på forlaget Altshop.no, en avdeling under familiebedriften til Dreyer.
Barnevernet
Dreyer startet i 2013 aksjonen «Barnevernsaksjonen.no - Spydspissaksjonen med hånden på hjertet». I en samtale med Hanne Nabintu Herland i Herland TV opplyste han at aksjonen har som mål «å kjempe for barn og barnefamiliers rettssikkerhet i Norge, samt å belyse påståtte overtramp og problemstillinger knyttet til Barnevernet». Dreyers «barnevernaksjon» kjørte høsten 2013 annonsekampanjer i VG og Dagbladet med helsider hvor det ble blant annet ble hevdet at mektige økonomiske interesser styrer Barnevernets inngrep i norske familier.
Covid-19
Da tiltakene mot covid-19 i Norge ble satt i verk, kritiserte blant andre Hans Kristian Gaarder statens håndtering. Gaarder hadde sammen med Dreyer etablert aksjonen mot svineinfluensavaksinen i 2009. I april 2021 døde Gaarder selv av eller med coronavirus etter å ha nektet å oppsøke lege. Gaarder hadde underliggende lungebetennelse i 1–2 uker før han døde og en corona-test av Gaarder post mortem slo positivt ut.
Dreyer hevdet media hadde vært for raskt ute med å fastslå Gaarders dødsårsak. Han godtok ikke PCR-test som grunnlag for konklusjonen, og ønsket en grundig obduksjon av Gaarder og etterforskning av dødsfallet. Dreyer foreslo andre mulige dødsårsaker, blant annet stråling fra 5G-nettet.
Den norske sjømannskirken (Montreal)
Den norske sjømannskirken i Montreal ble drevet fra 1929 til 1994 i Montréal, Canada. Stasjonen ble i utgagnspunktet barfe drevet sommerstid, ettersom St. Lawrence-elva var tilfrosset vinterstid og det derfor ikke var trafikk av norske skip. Fra 1939 ble det imidlertid helårsdrift, etter at et samarbeid var inngått med Norwegian Lutheran Church of America om at sjømannspresten også skulle drive regulært menighetsarbeide.
I krigsårene sank skipstrafikken, men sjømannspresten fungerte som feltprest ved Little Norway.
Kirken holdt til i lokaler i 408 St. James West fram til 1949. I perioden fra 1950 til 1970 hadde kirken tilhold i 1892 Dorchester Street West. I 1971 ble et nytt kirkebygg innviet av daværende generalsekretær Johannes Aardal.
Skipstrafikken i Montreal gikk sterkt ned i løpet av 1980-tallet, og kirken ble vedtatt nedlagt på grunn av dette. Siste gudstjeneste ble holdt pinsedag 1994.
EM i friidrett 1998 – Stavsprang kvinner
Norge var ikke representert i øvelsen.
Julien Benneteau
Julien Benneteau (født 20. desember 1981) er en fransk tennisspiller. Han representerte landet sitt under Sommer-OL 2012 i London, der han tok bronse i double.
Heinrich von Eckardt
Heinrich Julius Ferdinand von Eckardt (født 20. juli 1861 i Riga, død 3. mars 1944 i Jena) var en tysk diplomat.
Liv og virke
Heinrich von Eckardt var baltertysk; han var sønn av Julius von Eckardt og onkel til Felix von Eckardt. Han studerte rettsvitenskap fra 1881 til 1885 ved universitetet i Jena. I 1886 dro han til Konstantinopel og i 1888 trådte han inn den tyske utenrikstjeneste. Fra 1899 var han postert i Teheran, senere i Beograd og Athen. Fra 1908 til 1910 var han ministerresident i Havanna.
Fra 1911 til 1914 var han ministerresident i Cetinje i Montenegro. Dette var unfder Balkankrigene. Han var til stede den 27. april 1913 da Østerrike krevde overfor kong Nikola at Montenegro skulle returnere Scutari til Albania.
Mest kjent er han blitt ved sin tjeneste fra 1914 til 1919 som ministerresident i Mexico.
Etter at den tysk-støttede president Victoriano Huertas favgang og eksil i 1914, var den tyske innstilling overfor den nye president, Venustiano Carranza, markant negativ. Eckardt anså at Carranzas regjeringsministerier var sinnbilder på vulgaritet og forderv. Hans holdning overfor presidenten forble bitter, til tross fot de forsøk Carranza gjorde for å få has på anti-tyske publikasjoner. Eckhard beskrev presidenten som en pedantisk middelmådighet.
Eckardt fikk tidlig i 1917 det såkalte Zimmermann-telegrammet; instrukser fra Berlin om at han skulle fremlegge for president Venustiano Carranza et forslag i to deler: For det første å inngå i allianse med Tyskland, og for det andre om å gå til krig mot USA dersom USA skulle oppgi sin nøytralitet under verdenskrigen ved å inntre på britisk side. Telegrammet ble snappet opp av britisk etterretning og dechiffret, og offentliggjort i USA. Selv om innholdet således allerede var sendt, fremla Eckardt forslagene en måned etter de var avsendt for den meksikanske utenriksminister Cándido Aguilar. Aguilar var velvillig, men til sist avviste han og presidenten forslaget, hovedsakelig fordi innholdet allerede var blitt alment kjent.
Pseudotaphoxenus
Pseudotaphoxenus er en slekt av biller i underfamilien Platyninae i familien løpebiller.
Utseende
Ganske store (gjerne 15-25 millimeter), avlange, svarte løpebiller uten metallisk glans. Artene kan overflatisk minne om de mindre artene i slekten Carabus.
Utbredelse
Slekten er utbredt i Øst-Europa og Asia.
De sibyllinske bøkene
De sibyllinske bøkene (Latin: Libri Sibyllini) var ni bøker med profetier i heksametervers som ble rådspurt i krisetider. Bøkene er i dag bare kjent i fragmenter, resten er tapt eller forsettlig ødelagt.
Historikk
Sibyllen som var i besittelse av bøkene - ifølge Dionysios fra Halikarnassos' historieverk Antiquitates Romanum enten den kumeiske sibylle eller den erythraiske sibylle - skal ha tilbudt å selge dem til Tarquinius Priscus (ifølge Varro), eller Tarquinius Superbus (ifølge Plinius og Aulus Gellius), men prisen var så avskrekkende at kongen avslo. Sibyllen kastet da tre av bøkene på varmen og tilbød ham de resterende - til samme pris. Tarquinius avslo nok en gang - sibyllen brente tre bøker til - og tilbød kongen de gjenværende til full pris. Nå slo Tarquinius til, sikret seg de tre siste bøkene til prisen han kunne fått alle ni for, og anbragte dem under takhvelvet i Jupiters tempel på Kapitol. Historien fortelles i Varros tapte verker, som siteres i Lactantius' Institutiones Divinae (I: 6) og av Origenes.
I Tarquinius' tid ble to patrisiere (duumviri sacris faciundis ) utnevnt til å rådføre seg med oraklene, også kalt fatali, når senatet ba om det. Duumviri betyr «to menn» som økte i antall til ti menn (decemviri) ble utnevnt. På Sullas tid var det prestene kjent som quindecimviri sacris faciundis som tolket oraklene.
Mary Shelleys roman The Last Man (175.000 håndskrevne ord) fra 1826 er bygget rundt en angivelig profeti fra en sibylle i oldtiden. Det er også en nøkkelroman der lord Raymond er et portrett av lord Byron.
Et bevart sibyllinsk orakel
Bare ett av de sibyllinske oraklene er bevart, takket være skriftet Περὶ Θαυμασίων (= Om mirakler) av Phlegon fra Tralles, keiser Hadrians frigivne. Oraklet er skrevet i heksameter, noe som underbygger at det faktisk er snakk om et virkelig sibyllinsk orakel. Bakgrunnen er historien om Polykritos, valgt leder for Aetolia. Han giftet seg med en kvinne fra Lokris, men døde kort tid etter. Enken var gravid og nedkom med et barn som var hermafroditt. Oppskremt innkalte lokalbefolkningen til møte for å diskutere hvordan dette skulle tolkes. Under møtet kom Polykritos' ånd til syne ved siden av spebarnet. Ånden var helt svartkledd, men beroliget forsamlingen og ba dem overlate barnet til ham, gitt seernes illevarslende spådommer. «Hvis dere adlyder meg i denne saken, unngår dere katastrofen dere frykter. Men svar meg raskt, for jeg kan ikke bli lenge.» Flertallet var imidlertid uvillige, og ånden talte igjen: «Legg ikke skylden på meg om dere får problemer, men legg skylden på skjebnen som også tvinger meg til å handle ille mot mitt eget barn.» Polykritos' ånd grep deretter spebarnet, rev det i filler og fortærte det så bare hodet lå tilbake. Så forsvant ånden, mens den skrekkslagne forsamlingen ikke visste annet å foreslå enn å kontakte oraklet i Delfi, som kanskje visste råd. Da talte babyens hode:
Aetolerne, som i denne beretningen fremstår som enestående sta, evakuerte sine koner, barn og oldinger til trygge steder, men selv ble de på hjemstedet. Det følgende år gikk de og akarnanierne til en helt ødeleggende krig mot hverandre. En lignende historie fortelles av Publius. Der overleverer hodet et orakel fra Apollon i tolv vers, etter at en rød ulv har fortært kroppen.
Michelangelo
Michelangelo framstilte sibyllene i veggmaleriene i det sixtinske kapell.
Seif Sharif Hamad
Seif Sharif Hamad (født 22. oktober 1943 på Pemba i Sultanatet Zanzibar, død 17. februar 2021 i Dar Es Salaam i Tanzania) var en tanzaniansk politiker.
Han var visepresident av Zanzibar fra 2010 til 2016. Han ble Zanzibars aller første visepresident da dr. Ali Mohamed Shein ble tatt i ed som president av Zanzibar. I mars 2016 nektet Hamad å delta i den gjentagelsen av valget som brakte dr Shein til makten igjen illegalt. Hamad ble imidlertid visepresident fra 8. desember 2020 egentlig for en femårsperiode, men så døde han i februar 2021.
Han var formann av partiet Civic United Front frem til 2019, da han trådte ut. Så ble han medlem av ACT Wazalendo.
Hamad ble innlagt på sykehus den 29. januar 2021 i Dar Es Salaam med covid-19. Den tanzanianske regjering, for ikke tror at covid er i landet, sa han hadde lungebetennelse. Hamad døde den 17. februar 2021 på Muhimbili National Hospital i Dar es Salaam av infeksjonen, i en alder av 77 år. Etter hans død erklærte Tanzanias president John Magufuli tre dagers landesorg.
Den norske sjømannskirken (Kobe)
Den norske sjømannskirken eller Den norske kirke i utlandet har arbeidet i byen Kobe i Japan siden 1950-tallet. 9. november 1958 ble det første sjømannskirken i Kobe innviet av daværende generalsekretær Johannes Aardal. På 80-tallet ble det satt opp et nytt bygg, et stort kompleks i 11 etasjer som også inneholdt et hotell, hvor Den norske kirke i utlandet eide en tredel. Kirkedelen ble vigslet av Per Lønning, daværende biskop i Bjørgvin, 4. september 1988.
Francisco Maturana
Francisco Maturana (født 15. februar 1949 i Quibdó, Chocó i Colombia) er en tidligere colombiansk fotballspiller som senere ble en suksessfull manager og trener for forskjellige lands nasjonallag og klubber. Han er også kjent under kallenavnet Pacho.
Den norske sjømannskirken (Kobe)
I 2002 vedtok man å legge ned kirken, den ble formelt avvigslet 13. oktober
Francisco Maturana
Biografi
Francisco Maturana flyttet sammen med familien sin i tidlig alder til byen Medellín som er den nest største byen i Colombia. I Mendellin begynte Maturana å spille profesjonell fotball samtidig som han studerte ved University of Antioquia hvor han senere mottok en grad i odontologi.
Klubbkarriere
Maturana begynte sin profesjonelle karriere som fotballspiller i 1970 i den colombianske fotball-klubben Atlético Nacional, hvor han spilte forsvarer frem til 1980.
I hans periode i Atlético Nacional vant Maturana to colombianske ligamesterskap, henholdsvis i 1973 og 1976. I 1981 ble Maturana overflyttet til klubben Atlético Bucaramanga og han spilte også to kamper sammen på det colombianske landslaget i kvalifiseringskampene forut for verdensmesterskapet som ble arrangert i 1982. Samme år spilte Maturana for klubben Deportes Tolima, og han ble værende i denne klubben frem til han pensjonerte seg fra fotball-karrieren på slutten av denne sesongen.
Trenerkarriere
Maturana begynte senere som trener for klubben Atlético Nacional som han tidligere hadde spilt for, og under hans ledelse satte klubben seg fore å vinne Copa Libertadores for første gang for noen colombianske fotball-klubber. Atlético Nacional kvalifiserte seg til VM i 1999 etter 28 års fravær fra dette mesterskapet. I desember samme år mistet Maturana og klubben hans Intercontinental Cup til klubben AC Milan i aller siste minutt på overtid.
Etter å ha ledet den colombianske klubben til verdensmesterskapet ble Maturana ansatt som trener for den spanske klubben Real Valladolid. I 1993 ble Maturana kåret til den beste søramerikanske fotball-treneren dette året av El País og han ble rangert på tredjeplass av den spanske avisen Marca i deres liste over verdens største fotball-trenere. Maturana vendte tilbake til Colombia i 1992. I 1995 ble Maturana ansatt som hovedtrener for landslaget til Ecuador. Da MAturana ikke klarte å få det ecuadorianske landslaget kvalifisert til videre deltakelse i FIFA World Cup for 1998, vendte Maturana tilbake til hjemlandet for å begynne som trener for den colombianske klubben Millonarios.
I 1999 trente Maturana det costaricanske landslaget i en kortere periode før han i 2000 ble ansatt som trener for det peruanske landslaget. Maturana kom senere tilbake for å trene det colombianske landslaget forut for turneringen Copa América som ble avholdt i 2001, som Colombia vant. Francisco Maturana blir ansett som en av de største søramerikanske trenerne gjennom alle tider og er fremdeles en legende innenfor colombiansk fotball.
Maturana ble ansatt av FIFA som en teknisk rådgiver og i denne posisjonen arrangerte han flere seminarer rundt om i verden. Per 1. februar 2008 tok Maturana opp stillingen som hovedtrener for landslaget tilhørende Trinidad og Tobago. Deres første kamp var mot Guadeloupe den 6. februar samme år, på Queens Park Oval i Trinidad. Men den 8. april 2009 fikk Maturana sparken som manager og trener for Trinidad og Tobago sitt landslag.
Polen under Sommer-OL 1952
Polen i Sommer-OL i 1952. 131 sportsutøvere fra Polen deltok i elleve sporter i Sommer-OL 1952 i Helsingfors. Polen kom på 20.-plass med en gull- to sølv- og en bronsemedalje. Roeren Teodor Kocerka var flaggbærer under åpningsseremonien.
Karl Amadeus Hartmann
Karl Amadeus Hartmann (født 2. august 1905 i München, død 5. desember 1963 i München) var en tysk komponist. Selv om det var dem som hyllet ham som den største tyske symfoniker på 1900-tallet, er han med tiden til en viss grad blitt glemt, især i engelsktalende land.
Bakgrunn
Hartmann var sønn av en kjent blomstermaler og yngst av fire brødre hvorav de tre eldre også ble malere. Selv ble han slitt i valgets kvaler mellom musikken og billedkunsten. Han ble også i sin tidlige politiske utvikling påvirket av hendelsene i den mislykkede arbeiderrevolusjonen i Bayern etter det tyske monarkiets sammenbrudd mot slutten av første verdenskrig. Han forble sosialist resten av livet.
Komponist
Hartmann studerte komposisjon ved Münchenakademiet under Josef Haas på 1920-tallet med blant annet Max Reger og fikk senere stor intellektuell stimulans og oppmuntring fra Hermann Scherchen, et av medlemmene fra Schönbergskolen, som var hans mentor under nesten hele hans karriere.
Han avstod frivillig helt fra musikklivet i Tyskland under nazisttiden og tillot ikke at hans verker ble spilt der. Et tidlig symfonisk dikt, Miserae, som ble uroppført i Praha i 1935, ble fordømt av det nazistiske regime, men hans verker ble fortsatt spilt og hans berømmelse vokste utenlands.
Under andre verdenskrig gikk Hartmann, som allerede erfaren komponist, til en privat undervisning i Wien av Schönbergs elev Anton Webern (som han ofte var uenig med på et personlig og politisk plan). Selv om deres musikk stilistisk hadde lite til felles, kjente han tydelig at han trengte å dra nytte av Weberns strikte perfeksjonisme.
Etter Adolf Hitlers fall var Hartmann en av de få fremtredende overlevende antifascister i Bayern som etterkrigstidens allierte administrasjon kunne gi en ansvarlig stilling. I 1945 ble han dramaturg på Bayerische Staatsoper og der, som en av de få internasjonalt anerkjente personer som var fri selv det minste samarbeide med nazistregimet, ble han en viktig figur i gjenoppbyggingen av det (vest)tyske musikklivet.
Under påvirkning av Schönberg og Alban Berg utviklet Hartmann en personlig tolvtoneteknikk. Han har komponert operaer (Simplicius Simplicissimus), symfonisk musikk samt kammer- og vokalmusikk.
Han grunnla og ledet Musica Viva i München, et selskap for å fremme samtidsmusikk, og fortsatte også å basere sin virksomhet der for resten av livet. Hans administrative oppgaver kom imidlertid å kreve en stor del av hans tid og energi, noe som minsket hans muligheter til komposisjon.
I år 1963 døde han av magekreft i en alder av 58 år og fikk ikke fullendt sitt siste verk - en utøket symfonisk Gesangsszene for sang og orkester med tekst fra Jean Giraudoux' apokalyptiske drama Sodoma og Gomorra.
Litteratur
Av Karl Amadeus Hartmann:
Permittering
Permittering er en ordning der en arbeidstaker pålegges et midlertidig fritak fra sin arbeidsplikt mens arbeidsgiver fritas fra lønnsplikten. Det at tiltaket er midlertidig skiller permittering fra oppsigelse.
Norge
Ordningen er i svært liten grad basert på lovbestemte regler, med unntak av lov om lønnsplikt under permittering. De ulovfestede reglene baserer seg derfor på en rekke tariffavtaler. Mest kjent er Hovedavtalen mellom LO og NHO.
Arbeidsgiver må ha en saklig grunn til å iverksette permittering. Forholdene som ligger til grunn må kunne knyttes til bedriften, ikke arbeidstakeren. Nødvendige kostnadsreduksjoner, også lønnskostnader, kan være grunnlag for permittering. Forutsetningen ligger i at behovet vil være av midlertidig art. Eksempel på saklig grunn kan være: ordremangel, fulle lager, praktiske arbeidshindringer, ulykker, med videre. Ansiennitetsprinsippet skal etter Hovedavtalen (LO og NHO) i utgangspunktet legges til grunn. Det er imidlertid slått fast at fravik kan skje på bakgrunn av bedriftens saklige behov. En bedrift som vurderer å gå til permittering har plikt til å drøfte dette med de tillitsvalgte i bedriften. Det skal føres protokoll fra dette møtet.
Bedrifter som ikke er bundet av Hovedavtalen er ikke bundet av ansiennitetsprinsippet, men må likevel gjøre utvelgelse ut ifra saklig grunn. Før permittering kan iverksettes må arbeidstaker varsles skriftlig om dette. Varslingsfristen er normalt 14 dager.
Ved permittering skal arbeidsgiver betale lønn i en arbeidsgiverperiode på 20 dager. I denne perioden løper arbeidsgivers lønnsplikt, samtidig som arbeidstaker ikke har arbeidsplikt. Arbeidsgiverperiodens lengde er uavhengig av permitteringsgraden. Betalingsplikten stanser i perioder hvor arbeidstakeren likevel ville hatt tjenestefri eller fravær, og løper videre fra den dagen arbeidet skulle vært gjenopptatt om permitteringen ikke hadde funnet sted. Permitterte arbeidstakere kan søke om dagpenger. Retten til dagpenger er imidlertid betinget av at vilkårene for dette er oppfylt.
En arbeidstaker som er permittert, kan si opp stillingen sin med 14 dagers frist.
Sverige
I Sverige er permittering den periode da arbeidsgiveren, uten at ansettelsen opphører, ikke gir arbeidstakeren noe arbeid, men oftest likevel full lønn. Under permittering er arbeidstakeren pliktig å innfinne seg på arbeidsplassen når arbeidsgiveren beordrer dette. I Sverige finnes denne bestemmelsen i lagen om anställningsskydd § 21. Loven er semi-deklaratorisk til arbeidstakerens fordel ifølge lovens § 2.
Finland
I Finland betales ikke lønn under permitteringen, men arbeidstakeren har rett til å søke om arbeidsløshetstrygd.
Michele Benedetti
Michele Benedetti (født 17. januar 1984) er en italiensk stuper, som for det meste konkurrerer i 3 meter springbrett. Han vil representere Italia under Sommer-OL 2012 i London, der han ble kvalifisert via FINA Diving World Cup.
Askim Fotballklubb
Askim Fotballklubb er en fotballklubb fra Askim i Østfold, stiftet i 1989. Opprinnelig var fotballen en del av Askim IF, men det ble dannet en egen fotballklubb dette året.
Askim Fotballklubb ble stiftet tilbake i 1989 etter å ha vært en del av Askim IF siden etterkrigstiden.
I 2012 var Askim FK Indre Østfolds største breddeklubb med i overkant av 350 medlemmer, fordelt på 29 aldersbestemte lag for inneværende sesong. Klubbens seniorlag spilte da i 3. divisjon.
A-lagstroppen og støtteapparat for sesongen 2012
Keepere: Kamil Ryka, Ronny Sæther, Marius Holmen
Forsvar: Mats Eirik Haug, Hans Christian Fredriksen, Halvard Mysen, Håvard Nilsen, Kenneth Lindstad, Martin Riseng
Midtbane: Emil Sætra, Milad Zaid, Espen Wamli, Piotr Sapela, Kristoffer Skavås, Aram Kader, Abdullah Ashraf, Gesim Mushaka, Stian Ringstad Nilsen, Anders Hegglund (fra juni)
Trener: Lars Petter Czwartek
People in Profit System
People in Profit System (PIPS) var en verdensomspennende ponzi-svindel startet av Bryan Marsden i 2004. Selskapet hadde forretningsadresser i Panama og Malaysia.
Selskapet lovet skyhøy avkastning på investerte midler. Det var imidlertid ingen verdiskapning i selskapet, men utbetalinger av avkastning ble betalt av innskudd fra nye investorer. I 2005 ble det innledet etterforskning mot selskapet fra flere land, og selskapet ble pålagt å legge ned sin virksomhet. Marsden og hans kone ble tiltalt for blant annet hvitvasking av penger. De ble idømt fengselsstraffer etter å ha erklært seg skyldige på alle punkter.
Promecothecini
Utseende
Små til middelsstore, avlange skjoldbiller, mer eller mindre rødlige, dekkvingene ofte svarte, kan ha metallisk glans. Antennene er tynne og forholdsvis lange, hodet fremstrakt. Pronotum er tønneformet, betydelig smalere enn de jevnbrede dekkvingene, som er svært grovt og tett punkterte. Beina er tynne med noe utvidete føtter.
Utbredelse
Slekten Promecotheca er utbredt i Sørøst-Asia og Oseania, slekten Promecispa finnes bare på Madagaskar.
Systematisk inndeling
Hispinae inkluderer noen ganger gruppen (underfamilien) skjoldbiller, da som stammen Cassidini, i denne oversikten er den holdt utenfor, og plassert inn i som søstergruppen skjoldbiller. Andre klassifikasjoner plasserer denne gruppen (som Hispini) som en undergruppe av skjoldbillene.
Wolfgang
Wolfgang er et mannsnavn av tysk opprinnelse, og er i dag et av Tysklands mest populære navn.
Navnet var på sitt mest populære i 1949 og er for tiden på 1972.-plass på listen over guttenavn i Norge. Ifølge Statistisk sentralbyrå er det om lag 100 personer i Norge som har navnet Wolfgang som første eller eneste fornavn.
Den armenske apostoliske kirke
Den armenske apostoliske kirke er en orientalsk-ortodoks kirke som er Armenias dominerende trossamfunn. Rundt 94 % av Armenias befolkning – og sannsynligvis en like stor andel av befolkningen i Nagorno-Karabakh – bekjenner seg til den armenske apostoliske kirke. Den har med armenerne også spredt seg til mange andre land, spesielt Midtøsten, Øst-Europa, USA, Argentina og Frankrike. Det finnes også det finnes også en armensk-apostolisk kirke i Norge som har hovedsete i Vegårdshei stiftet 2012. De betjenes med prest fra Sverige.
Moderne struktur
Den armenske apostoliske kirke består av fire autonome delkirker:
Katolikos av Etjsmiadzin, for tiden Garegin II Nersisian (siden 1999), er samtidig den samlede kirkens overhode. Hans tittel er alle armeneres øverste patriark og katolikos. Katolikos av Kilikia, siden 1995 Aram I, innehar kirkens nest høyeste embete. Tidligere eksisterte to ytterligere katolikater (Aghtamar 1113–1916; Aghvank 706–1815).
Kirken betegnes som apostolisk fordi den ifølge tradisjonen ble etablert av to av Jesu apostler, som skal ha misjonert i landet: Taddeus og Bartolomeus. Taddeus betraktes som den første biskopen av Armenia fra 43 e.Kr. til sitt martyrium i 66.
Historie
Under biskop Gregor Lysbringeren gikk kong Trdat III av Armenia i 301 over til kristendommen. Armenia ble dermed – tolv år før Aghvank og 79 år før Romerriket – en kristen stat, slik at den armenske apostoliske kirke representerer den eldste statskirke. Fra Gregors tid skriver seg også katedralen, den hellige moderkirke av Edzjmiatsin, som ble ferdigstilt i 305.
Under katolikos Isak ble det armenske alfabetet utviklet (av munken Mesrop Masjtots i 406) og bibelen oversatt til armensk (ferdigstilt i 434). Armensk ble også innført som liturgisk språk istedenfor syrisk. Det egne skriftspåket skapte en kulturell blomstringstid i Armenia.
På 1400-tallet emigrerte mange armenere til Øst-Europa (hovedsakelig Polen, Litauen, Bulgaria, Ukraina, Russland).
Under folkemordet på armenerne (1915–1917) flyktet minst en halv million armenere fra Tyrkia. De slo seg først ned i nabolandene (Syria, Libanon, Israel, Egypt, Irak, Iran, Hellas), men mange flyttet videre til andre verdensdeler (blant annet Canada, USA, Argentina, Frankrike, Tyskland, Australia). I alle disse landene finner man i dag til dels store armensk-ortodokse minoriteter. Således lever av kirkens totalt anslagsvis åtte til ni millioner tilhengere bare drøye tre millioner i Armenia.
Under borgerkrigen i Syria siden 2014/15 er en stor men ukjent andel av armenerne særlig i Aleppo og noen amdre deler av Syria flyktet, mange til nabolandene, andre ut av Midtøsten.
Götiska Förbundet
Götiska Förbundet var et svensk nasjonalt selskap i romantikkens ånd som ble stiftet i Stockholm år 1811. Hensikten var å gjenskape «de gamle göters frihetsånd, mannsmot og redelige sinnelag». Forbundet ble stiftet av en rekke svenske poeter og forfattere som en sosial klubb for litterære studier blant akademikere i Sverige for å bedre samfunnets moral ved fordypning i nordisk forhistorisk tid, «till forskning i de Gamle Göthers sagor och Häfder vare hvarje förbundsbroder ovillkorligen förpliktigad». Forbundet ble formelt oppløst i 1844 etter å ha vært dominerende i det svenske samfunnet i mer enn ti år.
Vågsbygdhallen
Vågsbygdhallen er en idrettshall i Kristiansand. Hallen ligger ved Vågsbygd senter. hallen har basketball kurver og er trenings plassen til Pirates. Hallen kan bli leid til egne interesse.
Götiska Förbundet
Bakgrunnen for opprettelsen
I begynnelsen hadde Götiska förbundet en spøkefull karakter, men endret seg snart til å bli tatt på fullt alvor av dets leder Jakob Adlerbeth.
Lengselen etter en ærefull fortid
I konteksten av den pågående debatten over hvor egnet norrøn mytologi er som emne for kunsten. Hvor den tunge nyklassisistiske treningen til nordiske kunstakademier, både svenske og danske, fremmet med stor kraft bibelske og klassiske emner som det eneste velegnet for kunst, søkte medlemmene av Götiska Förbundet å gjenoppleve den såkalte «vikingeånden», det vil si å søke tilbake til nordisk forhistorie. Da Københavns Universitet i 1800 hadde gjort debattene til et emne for en konkurranse, uttrykte den danske romantikeren Adam Gottlob Oehlenschläger (1779–1850) )at han ønsket norrøn mytologi ettersom den var dansk, hadde ikke blitt hverdagslig og (karakteristisk for tankegangen i Nordens romantikk) var uansett overlegen gresk mytologi.
I 1817 utlyste Götiska förbundet en skulpturkonkurranse i nordiske emner.
Forbundet utga et tidsskrift, Iduna, hvor det ble trykket en god del poesi, og luftet synspunkter, særlig i henhold til studiet av gammel norrøn litteratur og historie. Medlemmene skrev omfattende om æsene og andre deler av norrøn mytologi. Forfatterskapet til Olof Rudbeck d.e. som ble trukket fram fra glemselen igjen, særlig hans bok Atlantica (Atland eller Manheim, 1677), og benyttet for å skape et livlig billedspråk. Rudbecks Atlantica var derimot preget av både oppfinnsomme forfalskninger og rent sludder i hans jakt på å konstruere en storslått fortid for Sverige hvor han hevdet at Sverige var alle store sivilisasjoners opprinnelse, at Sverige var gudenes bolig, at latin og hebraisk hadde utviklet seg fra svensk og at Jesus Kristus hadde besøkte tempelet i Uppsala. I forbundets poesi, særlig i de rike illustrasjoner ble norrøne billedelementer blandet med andre elementer som den keltiske, greske og romerske for å konstruere forbundets egen moderne mytologi av Nordens storslått fortid.
Blant de mest berømte medlemmene var Esaias Tegnér (1782–1846) og Erik Gustaf Geijer (1783–1847), som begge var redaktører av Iduna. En del av deres mest kjente dikt ble skrevet under innflytelsen av ideene og nasjonalfølelsen til Götiska Förbundet, særlig Frithiofs saga av Tegnér, foruten andre mindre dikt kalt «Vikingen», «Odalbonden» og «Skidbladner». Det sistnevnte ble trykket i Iduna. Andre velkjente medlemmer var Arvid Afzelius (1785–1871), en redaktør av grunnleggende antologi av svenske folkesanger, Svenska visor från forntiden, den lyriske poeten Karl August Nicander (1799–1839), Wilhelm Gumælius (1789–1877), forfatteren av den historiske romanen, Tord Bonde, og Pehr Henrik Ling (1776–1839), gymnastikkpedagog og dikter.
Forbundets medlemmer skrev omfattende om vikingene, som regel på måte som beskrev dem som et tappert og edelt folkeslag som hadde lite til felles med de folk som faktisk levde i vikingtiden. Selv hadde medlemmene sammenkomster hvor de bar hjelmer med horn på, noe som det ikke finnes bevis for at det var tilfellet med de faktiske vikinger.
I 1844 ble forbundets bibliotek og dets arkiv overført til biblioteket til Kungliga Vitterhets Historie och Antikvitets Akademien i forbindelse med at Götiska Förbundet ble nedlagt
Mytologien og billedspråket til denne bevegelsen ble svært populært i Tyskland hvor tilsvarende samfunn var del av Völkisch-bevegelsen som igjen ble tatt opp i det nasjonalsosialistiske Tysklands ideologi og har forblitt populært i blant nazister den dag i dag. Ideologisk er det dog ingen opplagt forbindelse, bortsett fra en delt interesse i sentimentale patriotiske interesser i nasjonal folkeminne, historie og et ønske om tilbake til fortiden, og motstand mot det urbane, noe som gjentakende temaer i nasjonal romantikk.
Russas
Russas er en kommune i delstaten Ceará i nordøstregionen av Brasil.
Top Hat
Fred Astaire spiller danseren Jerry Travers, som reiser til London for å spille hovedrollen i showet til Horace Hardwick (Edward Everett Horton). Der forsøker han å forføre den vakre Dale Tremont (Ginger Rogers). Eric Blore, Erik Rhodes og Helen Broderick har biroller.
Lydsporet ble komponert av Max Steiner, mens Irving Berlin skrev sangtekstene. Filmen introduserte klassikerne «Top Hat, White Tie and Tails» og «Cheek to Cheek», som senere har blitt tolket av flere artister.
Handling
En kjent amerikansk danser, Jerry Travers (spilt av Fred Astaire) reiser til London for å opptre i et show produsert av Horace Hardwick. Når han forsøker å praktisere en rutine på hotellrommet sitt, vekker han Dale Tremont (spilt av Ginger Rogers) i etasjen under. Hun stormer ovenpå for å klage over bråket - hvorpå Jerry blir umiddelbart forelsket i henne, og begynner å forfølge henne over hele London.
Anerkjennelse
Det amerikanske filminstituttet (AFI) har kåret Top Hat til tidenes 15. beste filmmusikal fra USA. Låten «Cheek to Cheek» ligger også på AFIs sangliste. Den ble innlemmet i National Film Registry i 1990, et utvalg av filmer til bevaring i det amerikanske nasjonalbiblioteket Library of Congress, filmer som regnes som «kulturelt, historisk og estetisk betydningsfulle».
Per-Erik Bergsjø
Per-Erik Bergsjø (født 22. mai 1958 i Levanger) er en norsk jurist og dommer i Norges Høyesterett.
Odderneshallen
Odderneshallen er en idrettshall i Kristiansand med tilknytning til Oddemarka Skole. Hallen har fulle håndballmål, og håndballklubben AK 28 benytter hallen som hjemmebane. AIK Lund trener boksing i Odderneshallen og Kristiansand Atletklubb benytter lokaler i kjelleren som treningslokaler for styrkeløft og vektløfting.
César Castro
César Castro (født 2. september 1982) er en brasiliansk stuper, som for det meste konkurrerer i 3 meter springbrett. Han vil representere Brasil under Sommer-OL 2012 i London, der han ble kvalifisert via FINA Diving World Cup.
Odderneshallen
Badmintonsenteret er hallen vegg-i-vegg og er nasjonalt riksanlegg for badminton.
Per-Erik Bergsjø
Bergsjø ble cand.jur. i 1985. I studietiden arbeidet han en periode som vitenskapelig assistent ved Nordisk institutt for sjørett ved Universitetet i Oslo. Fra 1986 var han førstekonsulent og senere lovrådgiver i Justisdepartementets lovavdeling. Han var fra 1989 dommerfullmektig ved Lyngen sorenskriverembete/Nord-Troms tingrett. I 1990 ble han utnevnt til tingrettsdommer i Nord-Troms tingrett, et embete han innehadde til årsskiftet 1993/94. Deretter arbeidet han som advokat og partner i advokatfirmaet Vogt & Wiig. Han fikk møterett for Høyesterett i 2000. Bergsjø tiltrådte som høyesterettsdommer 1. mars 2012.
Reuben Ross
Reuben Ross (født 5. desember 1985) er en canadisk stuper, som for det meste konkurrerer i 3 meter springbrett. Han vil representere Canada under Sommer-OL 2012 i London, der han ble kvalifisert via FINA Diving World Cup.
Fylkesvei 5958
Fylkesveg 5958 går mellom Gjøsund og Ytterland i Giske kommune. Veien er 6,1 km lang.
Før Valderøytunnelen ble tatt i bruk var strekningen mellom Gjøsund og Valderhaugstranda ferjekai del av riksvei 658.
Frem til 2019 hadde veien betegnelsen Fv131.
Kalde føtter
Kalde føtter (orig: Cold Feet) er en britisk komi- og dramaserie som gikk på ITV fra 1998 til 2003 og igjen fra 2016. Serien følger livene til tre par i 30-årene i deres opp- og nedturer som par, venner og uvenner. Serien berører temaer som kreft, barnløshet, utroskap og yrkeskarrière. Innspillingene er hovedsakelig gjort i Manchester, der handlingen også foregikk.
I Norge ble serien sendt på NRK fra 2004.
Seriens pilot-episode vant Gullrosen under Festival Rose d'Or i 1997.
Sesong 2
Seks måneder etter forrige sesong, kommer Rachel tilbake fra London og forteller Adam at hun aborterte babyen. Det virker som forholdet deres er over for godt. De begynner begge ett forhold med andre mennesker. Men forsoner seg etter at Adam blir diagnostisert, og behandlet for, testikkelkreft i episode 5. David blir overflødig på jobb, og bestemmer seg for å være hjemmeværende pappa for Josh. Men etter litt innblanding fra Karen, finner David seg ny jobb.
Karen kunngjør i episode 6 at hun er gravid. Pete og Jennys ekteskap får problemer, når hun avslører at hun var forelsket i Adam. Pete overnatter senere hos en medarbeider, som Adam også var kort involvert i, og Jenny ber ham om å flytte ut av hjemmet deres. De bestemmer seg for å gi ekteskapet en ny sjanse når Adam får kreft.